আমি জানো যে খাদ্যত অতি বেছি কলেষ্টেৰল আৰু ছেছুৰেটেড চৰ্বি, হাৰ্টৰ বেমাৰ, বিশেষকৈ কৰ ’ নেৰী হাৰ্ট অসুখৰ বাবে অপকাৰী । গতিকে হাৰ্টৰ অসুখত ভোগা মানুহক ডায়েটৰী কলেষ্টেৰল আৰু ছেছুৰেটেড ফেট খাদ্যত কমাবলৈ বা একেবাৰে কমকৈ গ্ৰহণ কৰিবলৈ কোৱা হয় । কিন্তু এই সকলোবোৰ জোখতকৈ বহু বেছি পৰিমাণে গ্ৰহণ কৰাৰ পিছতো ফ্ৰান্সত CHD ত ভোগা বা আক্ৰান্ত মানুহৰ সংখ্যা একেবাৰে নগণ্য । ইয়াকে French Paradox বুলি কোৱা হয় । আচৰিত এই তথ্যবিধ পোন প্ৰথমবাৰৰ বাবে লক্ষ্য কৰা হৈছিল ৮০ৰ দশকত । ১৯৯২ চনত সদৰী কৰা “ Lancet ” নামৰ পত্ৰিকাত এই বিষয়ে বিশদ আলোচনা কৰা হৈছে । ফ্ৰান্সৰ পৰম্পৰাগত খাদ্যত প্ৰচুৰ পৰিমাণে জৈৱিক চৰ্বি আৰু ছেছুৰেটেড চৰ্বি থকা সত্ত্বেও ইয়াত হাৰ্ট এটেক (Heart attack) ৰ হাৰ আমেৰিকা যুক্তৰাষ্ট্ৰৰ হাৰৰ মাত্ৰ চল্লিশ শতংশহে । ইয়াৰ কাৰণ হিচাপে ফ্ৰান্সৰ জনগণৰ খাদ্যত ৰঙা আঙুৰ আৰু ইয়াৰোপৰি প্ৰস্তুত কৰা ৰেড ৱাইনৰ অন্তৰ্ভুক্তি বুলি কোৱা হৈছে । ৰঙা আঙুৰত আৰু বিশেষকৈ ইয়াৰ ছালত ৰেছভাৰেট্ৰ ’ ল (Resveratrol) নামৰ এবিধ ফাইট ’ কেমিকেল (Phytochemical) প্ৰচুৰ পৰিমাণে থাকে । এই ৰেছভাৰেট্ৰ ’ ল হ ’ ল প্ৰাকৃতিকভাৱে পোৱা এবিধ যৌগ, যাৰ উৎস হ ’ ল গছ-গছনি, জংঘল আৰু যাৰ প্ৰচুৰ বেমাৰ প্ৰতিৰোধী ক্ষমতা আছে । প্ৰতিগ্ৰাম সতেজ আঙুৰৰ ছালত প্ৰায় ৫০ ৰ পৰা ১০০ মাইক্ৰ ’ গ্ৰাম ‘ ৰেছভাৰট্ৰ ’ ল থাকে । ইয়াৰ উপৰি আঙুৰত অন্য বহুতো প ’ লিফিন ’ লিক যৌগ থাকে, যিবোৰে মানুহৰ শৰীৰত এণ্টি-অক্সিডেণ্টৰ কাম কৰে । তদুপৰি ফিন ’ লিকৰ পৰিমাণ মাটিৰ গুণাগুণ, জলবায়ু, ভৌগালিক উৎপত্তি আৰু খেতিৰ ধৰণ ভেদে কিছু কম-বেছি হ ’ ব পাৰে । অলপতে (২০১৫, ২৮ জানুৱাৰী Scientific Reports) টেক্সাছ এ এণ্ড এম বিশ্ববিদ্যালয়ৰ অধ্যাপক বিজ্ঞানী অশোক কে শেট্ৰীৰ নেতৃত্বত সম্পন্ন এক গৱেষণাত এই কথা প্ৰকাশ পাইছে যে আঙুৰত থকা ৰেছভাৰট্ৰ ’ লৰ অথবা স্মৃতি ক্ষয়ৰ প্ৰতিৰোধ কৰাত সহায় কৰিব পৰা ক্ষমতা আছে । আঙুৰৰ উপৰি এইবিধ এণ্টি-অক্সিডেণ্ট ডাঠ চকলেট, ৰেড ৱাইন, বেৰী, কিচমিচ, চিনাবাদাম (Pea-nuts) আদিতো পোৱা যায় । লেখিকা: - ড: নিৰ্মলা দেৱী উৎস: - জি এনআৰচি স্বাস্থ্য